
	COMISIA JURIDICĂ, DE DISCIPLINĂ ŞI IMUNITĂŢI
	
	  Bucureşti, 19 septembrie 2012

  Nr. 31/43/2012


RAPORT

                         asupra

propunerii legislative pentru modificarea şi completarea Legii cetăţeniei române nr.21/1991, republicată

 În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere în fond, cu propunerea legislativă pentru modificarea şi completarea Legii cetăţeniei române nr.21/1991, republicată, trimisă cu adresa nr. Pl.x 15 din 23 martie 2012 şi înregistrată cu nr. 31/43 din 27 martie 2012.
Senatul, în calitate de primă Cameră sesizată, a respins iniţiativa legislativă, în şedinţa din 21 decembrie 2011. 
Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect de reglementare modificarea şi completarea Legii cetăţeniei române nr.21/1991, republicată, în sensul facilitării acordării cetăţeniei române românilor din străinătate, care îndeplinesc condiţiile prevăzute la art.6 alin.(1) din Legea nr.299/2007 privind sprijinul acordat românilor de pretutindeni, republicată, cu păstrarea cetăţeniei străine şi stabilirea domiciliului în ţară sau cu menţinerea acestuia în străinătate, dacă îndeplinesc condiţiile prevăzute la art.8 alin.(1) lit.b), c) şi e) din actul normativ de bază. Prin prezenta propunere se preconizează şi modificarea altor articole din Legea nr.21/1991, republicată, care vizează activitatea Autorităţii Naţionale pentru Cetăţenie.

Consiliul Legislativ  a avizat favorabil iniţiativa legislativă, cu observaţii şi propuneri, conform adresei cu nr.716 din 28 iunie 2011.

Guvernul României, conform punctului de vedere transmis prin adresa cu nr.1668 din 21 martie 2012, nu susţine adoptarea propunerii legislative.

Comisia pentru drepturile omului, culte şi problemele minorităţilor naţionale a avizat favorabil propunerea legislativă, cu unanimitate de voturi, conform adresei cu nr.25/22 din 23 februarie 2012.

În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat iniţiativa legislativă în şedinţa din 19 septembrie 2012.

Din totalul de 23 de membri ai Comisiei juridice, de disciplină şi imunităţi au participat la dezbaterea iniţiativei legislative 18 deputaţi.

La lucrările Comisiei juridice de disciplină şi imunităţi a participat, în calitate de invitat din partea Ministerului Justiţiei, domnul Florin Aurel Moţiu– secretar de stat. Domnul secretar de stat a comunicat membrilor Comisiei prezenţi la dezbateri faptul că ministerul susţine adoptarea proiectului de lege, cu condiţia admiterii unor amendamente.
               În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea propunerii legislative pentru modificarea şi completarea Legii cetăţeniei române nr.21/1991, republicată, cu amendamentele din Anexă.
    Propunerea legislativă face parte din categoria legilor organice, fiind incidente prevederile art.5 alin.(1) din Constituţia României, republicată.

                                      PREŞEDINTE,                                         SECRETAR,           
   

                      Daniel Buda                                     Gabriel Andronache

Consilier parlamentar,

Rodica Penescu
ANEXA                                                                                                            




	Nr. crt.
	Text

 Legea nr. 21/1991 
	Text propunere legislativă
	Text propus de comisie

(autorul amendamentului)
	Motivare

	1.
	Legea nr.21/1991 privind cetăţenia română


	Lege pentru modificarea şi completarea Legii cetăţeniei române nr.21/1991, republicată
	Nemodificat
	

	2.
	
	Articol unic: Legea cetăţeniei române nr.21/1991, republicată, se modifică şi va avea următorul cuprins:


	„Articol unic. – Legea cetăţeniei române nr.21/1991, republicată în Monitorul Oficial al României, Partea I, nr.576 din 13 august 2010, se modifică şi se completează după cum urmează:”

Autor:
Consiliul Legislativ
	Pentru respectarea normelor de tehnică legislativă.

	3.
	
	1. După art.11 se introduce un nou articol cu următorul cuprins:

“Art.111 – Cetăţenia română se poate acorda persoanelor care îndeplinesc condiţiile prevăzute de art. 6 din Legea nr.299/2007 privind sprijinul acordat românilor de pretutindeni, republicată, cu păstrarea cetăţeniei străine şi stabilirea domiciliului în ţară sa cu menţinerea acestuia în străinătate, dacă îndeplinesc condiţiile prevăzute la art.8 alin. (1) lit. b), c) şi e). ”

	Se elimină.
	

	4.
	Art.13

(2) Cererile de redobândire sau de acordare a cetăţeniei române întemeiate pe dispoziţiile art.10 alin. (1), şi art.11 pot fi depuse şi la misiunile diplomatice sau la oficiile consulare ale României. În cazul în care cererile au fost depuse la misiunile diplomatice sau la oficiile consulare ale României, acestea vor fi trimise de îndată Comisiei pentru Cetăţenie din cadrul Autorităţii Naţionale pentru Cetăţenie.
	2. Alineatul 2 al articolului 13 se modifică şi va avea următorul cuprins:

“Art.13 – (2) Cererile de redobândire sau de acordare a cetăţeniei române întemeiate pe dispoziţiile art.10 alin. (1), art.11 şi art. 111 pot fi depuse şi la misiunile diplomatice sau la oficiile consulare ale României. Acestea vor fi trimise de îndată Comisiei pentru Cetăţenie din cadrul Autorităţii Naţionale pentru Cetăţenie.”

	Se elimină.
	

	5.
	Art.16

(2) Preşedintele Comisiei pentru cetăţenie, prin rezoluţie, dispune:

a) solicitarea de relaţii de la orice autorităţi cu privire la îndeplinirea condiţiilor prevăzute la art.8 alin.(1) lit. b) şi e); 
	3. Alineatul 2 lit. a) al art.16 va avea următorul cuprins:
„Art.16 – (2) a) solicitarea de relaţii de la orice autorităţi cu privire la îndeplinirea condiţiilor prevăzute la art.8 alin.(1) lit. b) şi e), care urmează a fi comunicate Comisiei pentru Cetăţenie într-un termen ce nu va depăşi 30 de zile.”


	“3. La articolul 16 alineatul 2, lit. a) se modifică şi va avea următorul cuprins:”

„(2) a) solicitarea de relaţii de la orice autorităţi cu privire la îndeplinirea condiţiilor prevăzute la art.8 alin.(1) lit. b) şi e), care urmează a fi comunicate Comisiei pentru Cetăţenie într-un termen ce nu va depăşi 60 de zile, iar în situaţii excepţionale, în limitele termenului prevăzut la lit. c) a art.16. ”

Autor:
Comisia juridică, de disciplină şi imunităţi

	

	
	Art.19

(1) Preşedintele Autorităţii Naţionale pentru Cetăţenie, constatând îndeplinite condiţiile prevăzute de prezenta lege, emite ordinul de acordare sau de redobândire a cetăţeniei române, după caz. Ordinul de acordare sau de redobândire a cetăţeniei române se comunică solicitantului, prin scrisoare recomandată cu confirmare de primire, de îndată, de la data emiterii ordinului.
	4. Alineatul 1 al articolului 19 va avea următorul cuprins:

“Art.19 – (1) Preşedintele Autorităţii Naţionale pentru Cetăţenie, constatând îndeplinite condiţiile prevăzute de prezenta lege, emite de îndată ordinul de acordare sau de redobândire a cetăţeniei române, după caz. Ordinul de acordare sau de redobândire a cetăţeniei române se comunică solicitantului, prin scrisoare recomandată cu confirmare de primire, de îndată, de la data emiterii ordinului.”


	„4. Alineatul (1) al articolului 19 va avea următorul cuprins:”

“(1) Preşedintele Autorităţii Naţionale pentru Cetăţenie, constatând îndeplinite condiţiile prevăzute de prezenta lege, emite într-un termen ce nu va depăşi 3 zile, ordinul de acordare sau de redobândire a cetăţeniei române, după caz. Ordinul de acordare sau de redobândire a cetăţeniei române se comunică solicitantului, prin scrisoare recomandată cu confirmare de primire, în termen de 3 zile de la data emiterii ordinului.”

Autor:
Comisia juridică, de disciplină şi imunităţi


	

	
	Art.20

(6) Persoana care a obţinut cetăţenia română în condiţiile prevăzute la art.10 şi 11, cu menţinerea domiciliului în străinătate, va depune jurământul de credinţă în faţa şefului misiunii diplomatice sau al oficiului consular al României din ţara în care domiciliază, în termenul prevăzut la alin. (2). În acest caz, certificatul de cetăţenie română va fi eliberat de şeful misiunii diplomatice sau al oficiului consular respectiv.
	5. Alineatul 6 al articolului 20 se modifică şi va avea următorul cuprins:

“Art.20 – (6) Persoana care a dobândit cetăţenia română în condiţiile prevăzute la art.10 alin.(1), art.11 şi art.111, cu menţinerea domiciliului în străinătate, va depune jurământul de credinţă în faţa şefului misiunii diplomatice sau al oficiului consular al României din ţara în care domiciliază, în termenul prevăzut la alineatul (2). În acest caz, certificatul de cetăţenie va fi eliberat de şeful misiunii diplomatice sau al oficiului consular respectiv.”


	Se elimină.
	


                    Consilier parlamentar,

              Rodica Penescu
